ming030890/wiki-yue-high-quality huggingface dataset:
巴勒斯坦人大逃亡

巴勒斯坦人大逃亡 (阿拉伯文：النكبة‎，羅馬拼音：an-Nakbah，直譯 「災難」)，又可以跟阿拉伯文原文叫做Nakba，係巴勒斯坦人大型咁由巴勒斯坦地區度走難，而成為無家可歸嘅難民嘅過程。有唔少學家都認為呢件事屬於種族清洗，不過亦有啲反對。呢件事一般都係講緊喺第一次中東戰爭期間發生嘅事，不過其實亦可以理解做巴勒斯坦人整體嘅災難，包括埋今時今日佢哋要求嘅回歸權或者依家難民嘅地位。呢個概念好多時都係針對以色列嘅行為。

歷史
喺第一次中東戰爭期間，以色列軍隊估計炸爛咗大約400-600條巴勒斯坦人嘅村，而有啲更加係用生化武器嘅手段嚟清空 。好多地方到打完仗之後，就由阿拉伯文嘅名改咗做希伯來文嘅名，同埋變成猶太人嘅地頭。
當時有超過70萬巴勒斯坦人流離失所，大約即係英屬巴勒斯坦入面阿拉伯人嘅一半人口，其中有25-30萬係喺以色列成立之前發生。佢哋有啲係因為打仗而避難，不過有其他亦係因為畀以色列軍隊逼而搬走 。加上以色列喺打仗期間，亦破壞咗巴勒斯坦人嘅私有財產同埋佢哋嘅社會同文化，而加埋就係叫做佢哋嘅“大災難”（Nakba）。
大家一般都冇一個好準確嘅數，去估到巴勒斯坦人嘅難民人數。喺最後成為咗以色列國土嘅阿拉伯人當中，有8成最後都流離失所。
有學家認為，阿拉伯聯盟加入第一次中東戰爭嘅其中一個原因，就係為咗避免巴勒斯坦人崩潰同埋阻慢佢哋成為難民嘅過程。
到打完仗之後，以色列控制以前英屬巴勒斯坦78%嘅地，至少有1.5萬阿拉伯人喺打仗期間畀軍隊殺咗。

影響
巴勒斯坦人大逃亡係巴勒斯坦人嘅身份認同一個好大嘅部分，有好多關於呢件事嘅書、歌、同埋詩歌等等。對於佢哋嚟講，呢次災難就係佢哋自己種族嘅大創傷。相反，以色列就睇佢成係自己國家成功獨立嘅過程，純粹係場仗嘅一部分 。巴勒斯坦人紀念5月15號做“Nakba 日”，嚟紀念第一次中東戰爭期間嘅災難，同時亦都係以色列獨立日之後嗰日 。到1967年嘅六日戰爭，巴勒斯坦人再一次出現流離失所嘅情況，而呢次紀念就係6月5號 嘅“Naksa 日” (直譯 「挫折」)。

爭議
巴勒斯坦人大逃亡嘅原因係非常之受爭議，歷史學家各自都有唔同嘅睇法。部分睇法包括：猶太軍隊嘅前進、好多阿拉伯村炸爛咗、心理戰、喺猶太軍隊喺 Deir Yassin 大屠殺之後，令巴勒斯坦人好驚所以走咗佬:239–240 、以色列直接要求當地人疏散、阿拉伯人之中嘅上層階級好早就走哂、以色列喺井度放傷寒毒，令好多村民因為驚而走人、巴勒斯坦政府冧檔同埋阿拉伯軍隊做嘅疏散命令 、同埋阿拉伯人唔想住喺一個猶太人控制嘅國家等等。
之後，以色列政府通過咗私有財產嘅法例，阻止走咗嘅阿拉伯人返返去佢哋嘅屋企，令佢哋繼續做難民，而好多屋最後都成為咗猶太人嘅財產。有學家認為呢啲行動可以形容做種族清洗，不過亦有其他反對呢個講法。除此之外，以色列通過咗回歸法容許海外猶太人歸化同埋成為以色列公民，不過就拒絕咗對巴勒斯坦人嘅回歸權。所以，有人比較呢種政策做“南非種族隔離”。巴勒斯坦難民嘅回歸權到依家，仍然係以巴衝突嘅主要爭議之一。

巴勒斯坦睇法
根據巴勒斯坦方面嘅眼光，佢哋嘅大逃亡係破壞佢哋自己國家嘅重大悲劇，粉碎咗巴勒斯坦人嘅政治同道德嘅身份認同。自從1948年以嚟，佢哋因為猶太人大屠殺而被逼做咗最大嘅付出，因為納粹德國嘅罪而用巴勒斯坦人自己嘅自由嚟付上代價。
根據耶路撒冷公共政策中心嘅 Shmuel Trigano，巴勒斯坦人對於大逃亡嘅睇法分咗幾個階段。首先，巴勒斯坦人因為猶太移民同埋以色列立國嘅關係而成為咗受害人。到1967年六日戰爭嗰陣，以色列因為控制咗西岸地區同加沙走廊，而開始用巴勒斯坦人嘅國家嚟成立殖民地。到再之後，以色列已經喺巴勒斯坦人嘅國家，特別係西岸地區，成立咗好多年嘅聚居地。呢個習慣令以色列同曾經迫害猶太人嘅納粹德國用一樣嘅手法，嚟迫害巴勒斯坦人。Trigano 認為呢個睇法忽略咗好多其他重要嘅歷史事件，例如：阿拉伯軍隊曾經嘗試完全剷走以色列、以巴之間嘅土地爭議、同埋嚟自阿拉伯世界嘅猶太難民等等。

以色列睇法
以色列嘅睇法拒絕咗巴勒斯坦人嘅講法，認為呢次大逃亡係打仗嘅一部分。對於以色列，佢哋原本根據聯合國大會181號決議已經能夠成立自己嘅國家，不過因為阿拉伯國家反對，所以先要打仗嚟成立國家嘅主權。雖然以色列亦都承認自己對巴勒斯坦人嘅難民有部分責任，不過一般都認為係打仗嘅艱難決定，同時亦都指明阿拉伯軍隊，對唔少猶太人亦都有同樣或者類似嘅對待。根據呢個睇法，第一次中東戰爭係猶太人成功為自己嘅民族立國，令自己唔再係一個流散嘅人口  。
以色列嘅睇法著重阿拉伯軍隊對於某啲巴勒斯坦人嘅疏散命令，睇佢成做阿拉伯軍隊嘗試毀滅以色列嘅手法。到佢哋輸咗場仗之後，就拒絕將啲巴勒斯坦人融入返去佢哋自己嘅屋企。呢個睇法認為阿拉伯國家係刻意令巴勒斯坦人繼續無國籍嚟做政治上嘅棋。一般以色列嘅睇法都唔會形容巴勒斯坦人嘅村做“炸爛”或者“充公”，而係“賴低”或者“人口交換”等等嘅字眼。
巴勒斯坦託管地

巴勒斯坦託管地（英文：Mandatory Palestine），又叫做英屬巴勒斯坦，係一個喺國際聯盟之下，由大英帝國管治嘅託管地之一，位於黎凡特地區。託管地政府由1920年成立到1948年解體，總共維持咗28年。
喺一次大戰期間嘅阿拉伯起義成功推翻鄂圖曼帝國嘅統治之後，佢哋幫英軍控制黎凡特地區。英國本嚟喺麥克馬洪-侯賽因協定（英文：McMahon–Hussein Correspondence）同意咗會支持阿拉伯民族嘅獨立，但係因爲同時亦都同法國簽咗賽克斯-皮科協定（英文：Sykes-Picot Agreement），所以阿拉伯國最終都冇成事。
除此之外，英國亦喺1917年打仗期間，發佈咗貝爾福宣言。英國宣佈支持猶太復國主義，並且會喺以色列地（英文：Land of Israel）成立呢個猶太國家，亦即係喺戰後嘅英屬巴勒斯坦。
喺英國統治期間，巴勒斯坦地區有大批猶太移民，造成頻密嘅民族衝突。喺短短二十幾年之内，阿拉伯人同猶太人兩邊，都發動過大型嘅反英起義，要求為自己嘅民族獨立同立國。
到1947年，聯合國大會181號決議通過咗，正式為阿拉伯同猶太人各自分割部分地方。不過，阿拉伯方面反對咗決議，演變成第一次中東戰爭。最終，以色列成功立國，約旦管治西岸地區，埃及就控制咗加沙走廊。
巴勒斯坦人

巴勒斯坦人 (阿拉伯文：الفلسطينيون‎，羅馬拼音：al-Filasṭīniyyūn、希伯來文：פָלַסְטִינִים‎，羅馬拼音：Fālasṭīnīm) 係一個國家種族。佢哋係喺巴勒斯坦地區住咗幾百年嘅人嘅後代，而佢哋今時今日無論係文化上定係語言上，都係屬於阿拉伯人 。

歷史
喺1919年，巴勒斯坦人佔咗巴勒斯坦地區人口嘅9成。到1920年，英屬巴勒斯坦成立，同時阿利亞運動加速，令巴勒斯坦人嘅民族主義加劇，人民之中嘅内部分歧減小咗。喺巴勒斯坦人大逃亡同埋以色列獨立宣言之後，巴勒斯坦人嘅認同感更加強烈，特別係針對成立一個完全獨立嘅巴勒斯坦國。當然，巴勒斯坦人嘅歷史喺學家之中，仍然非常受爭議。
當巴勒斯坦解放組織喺1964年成立嘅時候，本身係一個為巴勒斯坦人成立國家嘅統一組織。不過，由於組織嘅内部出現分歧，《奧斯陸協議》喺1993年，成立咗新嘅巴勒斯坦自治政府，作爲一個過渡性嘅巴勒斯坦政府。自從1978年以嚟，聯合國每年都有一個紀念巴勒斯坦人嘅節日（國際巴勒斯坦人團結日（英文：International Day of Solidarity with the Palestinian People））。 根據英國歷史學家 Perry Anderson 嘅估算，喺巴勒斯坦地區嘅巴勒斯坦人有一半都係難民，而佢哋總共損失咗值超過 $3,000億美金嘅財產。

人口
雖然經過以巴衝突同埋幾次強制遷徙，巴勒斯坦人仍然有一半住喺巴勒斯坦地區。其中，有一部分喺以色列成爲咗以色列阿拉伯人（英文：Israeli Arabs），係國家嘅2成人口。住喺巴勒斯坦國嘅人之中，有唔少都係難民或者國內流離失所者，其中有超過100萬住喺加沙走廊、75萬喺西岸地區、同埋有25萬住喺以色列。
巴勒斯坦人嘅流散人口之中，有超過一半都係無國籍。例如，淨係喺約旦就已經有210萬位登記難民，而大部分都有約旦國籍。喺敘利亞同黎巴嫩有大約100萬位難民，喺沙地阿拉伯有75萬。喺阿拉伯國家以外，智利係有最多巴勒斯坦人嘅國家。
巴勒斯坦解放組織

巴勒斯坦解放組織 (阿拉伯文：منظمة التحرير الفلسطينية‎ Munaẓẓamat at-Taḥrīr al-Filasṭīniyyah，英文：Palestinian Liberation Organization，簡稱 PLO)，中文簡稱做巴解，係一個巴勒斯坦人嘅民族主義組織，依家已經畀聯合國承認咗係巴勒斯坦人唯一嘅官方代表組織。

歷史
呢個組織喺1964年創辦，目標係喺英屬巴勒斯坦嘅全部地方，成立一個阿拉伯人嘅國家，即係支持剷走以色列國。不過，到1993年，PLO 同以色列簽咗《奧斯陸協議》，正式改咗佢哋嘅立場到去支持兩國方案。到依家，呢個組織嘅大部分成員都係支持喺西岸地區同加沙走廊成立巴勒斯坦國，不過入面仍然有少數嘅成員，係完全反對以色列存在。
自從1974年以嚟，聯合國大會承認咗PLO做觀察成員。喺簽《奧斯陸協議》之前，個組織曾經唔耐就針對以色列搞刺殺或者暴動，所以喺1987年畀美國定咗做恐怖組織。不過，美國仍然有唔同途徑去同佢溝通，其中包括搞喺1993年傾好嘅《奧斯陸協議》。呢份協議係任何巴勒斯坦嘅組織，第一次講明承認之前一路都話要剷走嘅以色列，係兩國方案重大嘅里程碑。同時，以色列亦都承認咗PLO做巴勒斯坦人嘅代表。
不過，個組織入面仍然有成員係反對呢個決定，所以亦有參與之後針對以色列嘅暴力，例如第二次起義（英文：Second Intifada）。喺2018年10月29號，個組織嘅委員會撤回咗佢對以色列嘅外交承認，直至以色列同意會承認返巴勒斯坦國。。
巴勒斯坦地區

Palestine希臘文：Παλαιστίνη拉丁文：Palaestina阿拉伯文：فِلَسْطِينَ‎希伯來文：פלשתינה‎巴勒斯坦地區嘅衛星雲圖語言阿拉伯文、希伯來文族裔阿拉伯人、猶太人國家 以色列 巴勒斯坦國 約旦 (歷史上)∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
巴勒斯坦地區 (希臘文：Παλαιστίνη，羅馬拼音：Palaistini、拉丁文：Palaestina、希伯來文：פלשתינה‎，羅馬拼音：Palestina、阿拉伯文：فلسطين‎，羅馬拼音：Filasteen) 係中東一個地理地區，位於黎凡特地區南部。現代嘅定義通常係介乎地中海東面到約旦河之間嘅地方，而歷史上嘅定義就仲會包埋約旦西部一帶。這個地區喺歷史上，又叫做迦南或者“聖地”，而猶太人叫佢做“應許之地”（希伯來文：ארץ־ישראל‎，羅馬拼音：Eretz Yisrael，意思係  ｢以色列嘅地｣）。
巴勒斯坦自治城一覽

巴勒斯坦自治城一覽列出巴勒斯坦解放組織喺簽咗《奧斯陸協議》之後，所控制嘅主要城市。呢啲包括咗巴勒斯坦自治政府喺西岸地區控制嘅地方，同埋哈馬斯喺加沙地帶所控制嘅地方。
巴勒斯天連拿

巴勒斯天連拿（Palestrina）係意大利拉素羅馬首都廣域市一座城鎮，人口2.2萬。
巴勒斯天連拿亦係作曲家巴勒斯天連拿出世嘅地方。
安東尼庇護

安東尼庇護（拉丁文：Antoninus Pius，86年9月19號—161年3月7號）係羅馬帝國第十五位皇帝，138年到161年在位。
安東尼柏堅斯

安東尼柏堅斯（英文：Anthony Perkins，1932年4月4號—1992年9月12號）係一個美國嘅男電影演員、電影導演、歌手、編劇、舞台劇演員、演員、電視演員，佢喺1953年出道。
安東尼奧坎布拉亞

安東尼奧坎布拉亞（葡文：Antônio Cambraia，1942年8月1號—）係巴西經濟學家，前軍事，公共管理同政治人，塞阿拉州龐比猶參議員鎮人。1993年到1997年做過福塔雷薩市市長。
安東尼奧魯迪加

安東尼奧魯迪加（德文：Antonio Rüdiger，1993年3月3號—）係一個嚟自德國嘅男足球員，踢開後衛，而家效力緊西甲球隊皇家馬德里。

威水嘢
呢節要加長。
安東尼奧魯卡維拿

安東尼奧魯卡維拿（塞爾維亞文：Антонио Рукавина，1984年1月26號—）係塞爾維亞男足球員，身高177 厘米，重73 千克，踢後衛，2002年出道。

葳蕤史
呢節要加長。
安東尼昆

安東尼昆（Anthony Quinn，1915年4月21號—2001年6月3號）係一個墨西哥、美國嘅男電影演員、雕塑家、作家、電影導演、演員、電視演員、畫師，佢喺1936年出道。
布力浦

布力浦（英文：Blackpool）係英倫蘭開夏一鎮，人口14萬。
布力般

布力般（英文：Blackburn），係英國英倫西北蘭開夏郡嘅城鎮，住11萬人。
布冧埠

布冧埠（英文：Broome）係澳洲大陸西北海邊一個鎮仔，2019年人口係14,371。開埠以來，渠已經好靠養貝、採珍珠同賣啲有𠸎㨢嘅加工嘢賺錢。而家就變咗旅遊生意特別緊要。
嗰處啲漢族舊移民同後代當中，有大把來自廣東。住喺嗰度，講廣東話嘅人，慣咗用「布冧（埠）」呢個順口譯名，鎮入面各處中文舊牌坊都係噉樣寫。不過澳洲政府用嘅中文名係普通話風味十足嘅「布魯姆」。
布利芝士

布利芝士（法文：Brie），係隻法國嘅芝士，起源塞納-馬恩布利，用牛奶發酵整成。
布力徑

布力徑（英文：Black's Link）又叫做堡壘徑，係香港灣仔峽到黃泥涌峽一條馬路，由灣仔峽嘅金馬麟山道、甘道同中峽道交界開始，去到黃泥涌峽嘅深水灣道，係一條好適合行山嘅一條路。路名係嚟自19世紀尾駐港英軍總司令同做過曾任署理香港總督嘅布力少將。
布力般-達溫

布力般-達溫（Blackburn with Darwen）係英國英倫西北部蘭開夏郡嘅單一管理區，住15萬人。
布列斯特

布列斯特（白俄羅斯文：Брэст）係白俄羅斯第六大城，亦係布列斯特州嘅首府，人口35萬。
布列斯特－立陶夫斯克條約

布列斯特－立陶夫斯克條約（俄文：Брестский мир；德文：Friedensvertrag von Brest-Litowsk），簡稱布列斯特條約，係蘇俄同埋同盟國之間喺1918年3月3號喺白俄羅斯布列斯特簽嘅和約，代表俄羅斯退出一次大戰，東方戰線正式打完。

背景
自從布爾什維克喺十月革命開始掌權以嚟，佢哋一直都談判緊停火，希望儘早俾俄羅斯（革命之後變咗做蘇俄）退出場仗。到1917年12月，佢哋終於同意咗停火，準備談判同簽和約。
當初談判嘅時候，德國嘅立場就係，俄國應該割讓所有同盟國已經控制緊嘅地區。但係，蘇俄方面並冇同意到，覺得條約太嚴格。相反，佢哋嘗試拖慢進度，希望能夠又唔簽和約又唔洗繼續打仗。同時，佢哋希望歐洲其他國家都同樣會出現共產革命。
當然，德國因爲知道俄國唔會肯簽，所以喺1918年2月曾經再一次發動過攻擊。俄國喺冇任何軍事準備底下，加上俄羅斯內戰嘅影響，令德軍可以基本上行入去俄國地頭。到3月頭，俄國終於認輸，肯同對方簽和約。

條文
諷刺嘅係，俄國最終同意嘅條文，其實嚴格過佢哋原本拒絕咗嘅條文。
喺條約之下，俄國失去咗烏克蘭、波蘭、白俄羅斯、波羅的海國家、同埋高加索地區。呢啲土地包含咗俄國本身 34% 嘅人口、54% 嘅工業地、89% 嘅煤礦、同埋26% 嘅火車軌。除此之外，俄國亦承認咗芬蘭獨立，同時應承會停原本同烏克蘭人民共和國打緊嘅仗。
喺賠錢嘅議題上面，俄國同意會俾德國60億馬克。

反應
呢份條約喺俄國非常受爭議，特別係嚟自反共嘅白軍。佢哋聲稱，呢個就係俄國應該繼續打仗對抗德軍嘅原因，同時批評紅軍嘅做法。

推翻
喺一次大戰打完嘅時候，同盟國最終都輸咗俾協約國。喺佢哋簽嘅《康邊停戰協定》之中，推翻咗布列斯特條約。之後，蘇俄嘗試攞返佢哋喺條約入面冇咗嘅地。佢哋成功贏返烏克蘭同埋高加索地區，但係就依然打唔贏波蘭同波羅的海國家。
喺1922年嘅一份條約，威瑪共和國同蘇聯同意放棄所有土地同錢銀嘅瓜葛。
奇雲菲臘斯

奇雲菲臘斯（粵拼：kei4 wan4 fei1 laap6 si1，英文：Kevin Phillips，1973年7月25號—）係一個男足球員，佢嚟自英國，踢緊前鋒，喺1997年正式出道。

葳蕤史
呢節要加長。
奇雲貝根

奇雲貝根（英文：Kevin Bacon，1958年7月8號—）係美國男演員。
奇雲高士拿

奇雲高士拿（英文：Kevin Michael Costner，1955年1月18號—）係美國男演員、電影導演、電影監製、歌手。1990年奧斯卡金像獎最佳導演（《與狼共舞》）。
奇雲史柏西

奇雲史柏西（粵拼：kei4 wan4 si2 paak3 sai1，英文：Kevin Spacey，1959年7月26號—）係個美國男演員同導演。佢喺1982年出道，出名嘅作品有《非常嫌疑犯》、《美麗有罪》同《超人—強戰回歸》。
奇雲基謹

奇雲基謹，OBE（英文：Joseph Kevin Keegan，1951年2月14號—）係英倫足球員同足球教練，球員生涯效力過利物浦、修咸頓同紐卡素等球會，亦代表同執教過英格蘭足球代表隊。
奇雲帕朗

奇雲帕朗（粵拼：kei4 wan4 paak3 long5；英文：Kevin Parent，/ˈkɛvɪn ˈpɛərənt/；法文讀音：[kɛvən paʁã]；1972年12月12號—）係加拿大嘅歌手同演員，魁北克省魁北克市人，1993年出道，雖然佢嘅母語係英文，但佢唱過英文歌同法文歌。佢發佈嘅第一張專輯帶係加拿大街頭賣過超過36萬張嘅Pigeon d'argile。
屯堡人

屯堡人日本人類學家鳥居龍藏喺1896年影嘅屯堡女人總人口30萬語言江淮官話南京話宗教信仰中國民間信仰 、佛教、道教。有啲信其他教或者唔信教。相關種族江淮人、仡佬族、苗族
屯堡人（粵拼：tyun4 bou2 jan4，普通話拼音：Túnpǔrén）係喺貴州嘅江南漢族移民，歸於穿青人呢類族群，又嗌京族、鳳頭苗。佢哋係駐守西南嘅漢族官兵後裔，所謂「屯」指軍隊駐地，「堡」指平民居所，不過屯同堡無區別，西出貴陽百十公里就會見到佢哋呢種軍事、民居合一嘅石屋建筑。屯堡係最初雲貴漢人移民嘅據點。

背景
1381年，即係大明開國第14年，各地嘅軍閥勢力都平定曬，就剩雲貴同遼東嗟，雲貴係元朝梁王把匝剌瓦爾密嘅地頭。當年農曆九月，明太祖朱元璋派名將傅友德、藍玉、沐英兵分兩路攻雲貴。
十二月，明軍攞咗普定（今日安順市普定縣），貴州啲部族歸曬降，部隊就按計劃進軍雲南啦，點知無耐，歸降嘅部族叛亂。之後幾年，明軍行開下嗟，啲人就反叛，於是沐英向皇帝提出「調北征南」：將呢批江南、中原嘅精銳部隊長駐雲貴，學似漢代嘅屯田噉，平時耕田自養，出事就直接打仗。於是有十幾萬南征軍士作為明代第一批屯堡移民過去雲貴。

調北征南
想軍心穩定，靠屯田有糧喫重未夠。朱元璋就覺得要令呢班將士「有親屬相依之勢，有生理相安之心」，於是落令連佢哋啲親屬都要移民過去，於是就有第二批嘅移民。當時入貴州嘅士兵約12萬，加埋軍屬有42萬人，組成咗個軍屯體系。
軍屬係冚家搬趄，大批老嫩婦孺跋山涉水，艱難過行軍，所以之間互助、乃至結拜好多。比如今日安順嘅平壩縣有個天龍屯堡，由四姓張、陳、沈、鄭開創，四姓先祖都係軍屬，佢哋喺洞庭湖埋岸，一齊行古驛道入貴州，同舟共濟、克服艱險，為此四姓先祖都改名一齊叫做「征定」，流過天龍屯堡條河都叫做征定河。
明初貴州比較蠻荒，軍屯安定咗重要好多人來開發。於是政府鼓勵百姓移民西南，叫「就寬鄉」政策：除咗畀地、減稅，官府重出銀起有防禦功能嘅石堡來組織民屯。不過雖然政策優惠，始終故土難離，貴州又蠻荒，無咁多人自願去。於是湖廣等地方就「三丁抽一」強制移民。於是軍屯之外多咗民屯。
此外重有商屯：鹽原本係國家專賣嘅高利潤商品，朝廷爲咗改善邊境軍糧唔夠嘅狀況，畀啲商人去邊境販運糧草，然後許可呢啲商人賣鹽。不過長途運糧成本高、風險大，有啲商人乾脆請農民喺邊境當地墾荒、種軍糧，來換得賣鹽許可。

分佈
主要係安順，有300幾處屯堡，密度最高係七眼橋鎮，百幾平方公里內有40幾個屯堡，重保存得好好。

文化
屯堡人大部分來自江南，尤其係南京，因為來自京師，所以叫「京族」，來到一個落後嘅異域，就有種心理優越：唔同當地民族通婚，亦唔多同外界交流，屯堡內外嘅生活方式好唔同，即係文化孤島。「應天府乃我故鄉，有我族人，有我良田美宅」，呢種優越令佢哋好珍視傳統，結果保存咗六百年前嘅大明遺風，成為古代文化嘅現代遺留。

建筑
屯堡民居大多係磚石屋，以四合院爲單位，不過條村係有整體設計嘅，著眼於軍事功能。巷嘅兩邊都有石門，有外敵侵入條村，關埋石門就韞住佢啦。巷嘅牆壁有好多窿仔，用來監視、攻擊外敵。雖然係有軍事功能，不過細節上亦都精緻，比如垂花門、鏤空隔窗呢啲建筑元素，就係江南嘅木雕、石雕。

地戲
地戲係屯堡人特有嘅戲，由「軍儺」發展以來。「儺」（讀挪，no4）原本係戴住面具跳嘅祈福驅鬼儀式，軍儺用來喺軍中跳以振軍心。屯堡地戲重保存住戴面具、攞兵器嘅特點，題材主要係三國、楊家將啲戰爭故事。因為係軍隊後裔，所以文化尚武。

衣冠
佢哋重保存住大明衣冠，無受清朝剃髮易服嘅影響，到接近20世紀時依然係純正漢服。不過後來因為同外界接續多咗，服飾有啲滿化，不過依然係明代鳳陽唐裝。不過因為漢服失傳咗好耐，佢哋著住漢服返南京尋祖時畀人以為係少數民族。
女人嘅髮髻係三綹頭（綹讀柳，lau5），又叫鳳凰頭，後來啲漢人唔認得佢哋係漢族，以為佢哋係苗人，於是嗌佢哋做「鳳頭苗」。
啲女人追隨朱元璋個老婆大腳馬皇后，所以唔纏足，亦都畀其他族群笑做「大腳女」。

語言
佢哋有祖訓「離鄉不離腔」，重講緊明代江南話，至今同老式南京話同聲同氣。
屯子圍

屯子圍（英文：Tuen Tsz Wai），原名田子圍，係香港新界屯門區藍地一條村，喺藍地西北部。呢條村由蕭氏人開村，但之後變成陶氏人嘅村。
屯昌

屯昌係中國海南一縣，面積1232平方公里，人口27萬。

政區
屯城鎮、新興鎮、楓木鎮、烏坡鎮、南呂鎮、南坤鎮、坡心鎮、西昌鎮、國營中建農場同埋國營中坤農場。
屯溪區

屯溪區係中國安徽黃山市一個市轄區，總面積249平方公里，人口22萬。
屯子圍陶氏宗祠

陶氏宗祠又叫五柳堂，喺香港新界屯門藍地屯子圍同新慶村之間，係屯門陶氏宗族喺清朝康熙五十七年（1718年）起嘅第一間宗祠。喺1995年被評為香港一級歷史建築，並喺2009年12月18號確認評級。

史
屯子圍陶氏先祖原籍廣西鬱林，南宋末年搬去寶安縣，喺宋朝亡國之後，陶文質同陶處斯搬咗去元朗牛潭尾，最後先定居喺屯門，建立咗屯門村。清朝初年遷界，陶氏舉族搬返內地，復界後先至返屯門復村，先後建立咗黃崗圍（泥圍）、麥園圍（青磚圍）、屯子圍（田子圍）、永安村同大園圍。
陶氏喺屯門區裏面一共起咗兩間宗祠，首間即係陶氏宗祠，喺1925年曾進行修葺，並留有碑記喺祠裏面。1954年之前，陶氏宗祠曾經用做「五柳小學」嘅班房。1970年代初以前，亦係圍村守衛嘅辦事處。1971年，新嘅「五柳堂陶氏宗祠」起好之後，陶氏宗祠就出租做咗工廠嘅廠房，而家就空置咗。另有一間祠堂係「定山祖祠」，供奉陶氏定山祖同該房嘅歷代先祖。
五柳堂陶氏宗祠
定山祖祠

建築
陶氏宗祠係三進兩院三開間嘅傳統建築，地基係堅固嘅花崗岩，外牆用青磚砌成，正面前檐廊設有鼓台。
屯留

屯留係中國山西長治一個縣，總面積1042平方公里，人口24萬。
廣州市第14中學

廣州市第14中學係中國廣東廣州冇咗嘅全日制中學，大清光緒卅一年（1905年）成立，1984年停辦，位置大概喺而家嘅越秀區惠福東路近廣州起義路口嘅位。

千頃小學堂
大清光緒卅一年（1905年），黃氏族人喺舊時嘅千頃書院位搞咗間學校，嗌千頃小學堂，但嗰時凈限招黃氏啲細路入學。後嚟隨住規模發展，喺1911年辛亥革命期間改名做千頃國民學校。直到1926年取消咗小學部兼改辦成新制初級中學，學校亦改名做私立千頃中學重喺三年後加開埋高中部。喺嗰時嚟講屬廣州市設備比較完善嘅私立中學之一。但1938年因廣州淪陷而搬到茂名一帶避難直到1946年秋搬返轉頭。
1949年10月14號，學校先後將高陽、培美、知行呢三間私立中學合併咗。

藹文中學
1947年，莫紀彭同胡根天返到廣州之後，用咗佢老婆嘅名嚟開辦學校，嗰時出現咗私立藹文中學。不過喺開辦第三年改名做廣州市新民中學。

兩校合併兼停辦
1953年，由於廣州市人民政府開始接手千頃同藹文兩間嘢，加上嗰時規定唔畀有私人機構而將兩間學校合併，改名做廣州市第14中學。期間佢一直係間獨立嘅公辦學校，1969年春因15中停辦，學校接收咗一大堆原先喺15中讀緊書啲學生同先生。不過喺1984年，由於廣州市教育局決定要重辦廣東華僑中學而將14中取消，令有住79年嘅14中正式成為歷史。
兩校合併之後，原先14中嘅校舍喺1985年拆咗。而佢隔籬嘅先賢千乘侯祠直到2009年俾越秀區人民政府發現先至重新關注。
廣州市第17中學

喺1953年7月—10月大中中學同嘉應中學話要聯合辦學先至改名做「大中嘉應聯合中學」。而學校就用咗嘉應嘅財政勢力喺蟹崗道同錦華坊嗰邊買咗三幢大樓嚟做教工宿舍同女生宿舍。而1953年10月14號，大中嘉應聯合中學就改成公立學校而改名做而家嘅「廣州市第十七中學」。喺學校改成公辦之後就出咗一大批猛人出嚟。

文革時期
喺1966—1976年嘅文革期間，呢間學校費事俾嗰時嘅破四舊風氣影響，大部分嘅師生就跟住學校而行過一段艱難嘅蹉跎歲月。嗰時重出咗幾批嘅改革開放勇士出嚟。喺文革結束咗之後，歷史就翻開咗新嘅一頁，而十七中嘅廣大師生嘅革命精神就俾人猛咁讚。

改革開放之後
而學校喺1980——1984年搞咗一次整頓之後，甚至喺1984年提出咗校訓。由於嗰時學校喺度猛咁搞教育改革先至出咗新嘅成績出嚟，甚至俾上級領導部門讚咗好多次都有。喺2000年嗰時變成廣州市一級學校。
廣州市第1中學

廣州市第一中學，簡稱廣州一中，係中國廣東廣州一間全日制中學，1928年8月1號開辦，有2個校區，都喺荔灣區入面。佢既係中華民國時期，廣東國民政府辦嘅第一間公立中學，又係廣州最早嘅市立學校，甚至係廣州所有帶數字序號嘅公辦學校冧巴最細嘅一間。

校服色
短袖
（藍款）
衫：　，左右對稱，有領有紐扣，領　帶　邊，肩同膊頭兩邊有　粗描邊。
褲：純　。
（紫款）
衫：　，左右對稱，有領有紐扣，領　帶　邊，肩同膊頭兩邊有　粗描邊。
褲：純　。
（黑款）
衫：　，左右對稱，有領有紐扣，領　帶　邊，肩同膊頭兩邊有　粗描邊。
褲：純　。
長袖：
（藍款）
衫：　　相間，領　，袖口　帶　　相間嘅線。正面兩邊有　嘅直角三角形，左右對稱。
褲：純　。
（紫款）
衫：　　相間，領　，袖口　帶　　相間嘅線。正面兩邊有　嘅直角三角形，左右對稱。
褲：純　。
（黑款）
衫：　　相間，領　，袖口　帶　　相間嘅線。正面兩邊有　嘅直角三角形，左右對稱。
褲：純　。
風褸
，領　，兩袖頂位有三條平行嘅　線，左右對稱。

早期用過嘅版
禮儀服（1992～2004）
女：
衫　，裙：　
男：
衫　，褲：
香蕉黃版（1997～1999）
短袖衫：　，領同袖口帶　邊。
長袖衫：　，袖口同領純　，正面帶有　折線。
熒光綠版（1999～2003）
，兩個袖同衫領及紐扣位帶　嘅圖案，左右對稱。
運動版（2001～2003）
紫款：　，領　，冇領冇紐扣。
黃款：　，領　，冇領冇紐扣。
綠紫版（2003～2005）
高中
短袖：
衫：純　。
褲：　，兩邊帶　邊。
長袖：
衫　。兩個袖同衫領及紐扣位帶　嘅圖案，左右對稱。
初中
短袖：
衫：純　。
褲：　，兩邊帶　邊。
長袖：
衫：　。兩個袖同衫領及紐扣位帶　嘅圖案，左右對稱。
運動版（1999～2001）
／　，兩個袖同衫領及紐扣位帶　嘅圖案，左右對稱。
運動版（2002～2004）
，領　帶　邊，袖口　帶　　相間嘅線，正面帶有　折線。

史
1928年8月1號：學校開辦，最初喺一德路嘅石室門口附近租咗天字樓13間舖頭做校舍。
1929年：搬到越秀山嘅學海堂書院舊址。
1931年秋：同廣州市商貿專業嘅高二、高三級合併，改招普通班而停辦文理科班。
1936年：市立一同三中合併，變成一中男校，而市二中變成女校。嗰年中共重喺呢間學校搞地下黨支部。
1938年：一中男校同二中女校合併，跟住因日軍殺到廣州而停辦。
1945年8月中旬：學校諗住喺越秀山一帶繼續辦學，但由於交唔齊手續費，結果唔可以喺嗰度辦學。
1945年9月：喺舊時二中女校重新開辦中學
1960年：學校定為廣東重點中學同廣州重點中學，嗰年重搞試驗班。
1963年：學校停辦試驗班。
1978年：定為荔灣區重點中學。
1982年：廣州市教育局將一中嘅東區部分用地劃畀教育部做教儀站。
1984年：學校新起咗階梯室、體育館、泳池同科學樓。
1994年：定為廣東省一級學校。
2000年：同廣州市第五十中學合併。
2001年：定為廣州市24間創建國家級示範性高中嘅學校之一，嗰年重喺大坦沙搞咗學校。
2004年8月31號：高中部搬到大坦沙育賢路入面（而家嘅地鐵河沙站附近），原先喺黃沙嗰間嘢改辦初中部，五十中變成一中屬下嘅實驗學校。
廣州市第16中學

廣州市第16中學，之前嗌過廣州培桂中學，係中國廣東廣州嘅一間全日制中學，喺1934年由出名嘅教育家——馬君武負責開辦，位置喺越秀區中山二路37號。

校服色
棉褸：
　　相間，上　下　，分界線喺上邊近衫袖部分；喺分界線範圍重有條好幼嘅　線響度；左右對稱。
長袖：
衫：上　下　，分界線係鈍角折線，喺中間；左右對稱。
褲：　，兩邊有　嘅銳角三角形。
短袖：
衫：純　，袖口有　邊。
褲：純　。
廣州市第123中學

呢間學校最初嗰時喺1982年開辦，到咗1984年先至加咗黃埔第一職業中學嘅職中出嚟，但係呢間所謂職中喺1998年，由於黃埔區政府話要整合學校教育資源，結果呢間學校變成初級中學。後嚟學校揸住機會，用咗6年時間一掃落葉噉將黃埔區一級（1998年）、廣州市一級（2000年）、及廣東省一級中學（2003年8月）。
廣州市第15中學

廣州市第15中學係廣州市一間冇咗嘅全日制中學，大清光緒廿九年（1903年）成立，1969年春停辦，位置大概喺而家嘅越秀區德政北路同中山四路嘅交界東北角（而家廣州少年兒童圖書館嘅所在地）。

史
呢間學校初期時從番禺學宮演變而來。喺大清光緒廿九年（1903年）受到廢除科舉制度政策影響，令學宮開始轉型，變成間學校，名亦變成番禺官立高等小學堂。但6年後改辦成番禺官立初級師範學堂長達3年，又改辦成番禺縣立師範學校。15年後又改辦成番禺旅市師範學校。1929年加開中學部而成為完全中學機構。1932年因為番禺縣政府搬到新造鄉（而家係番禺區新造鎮），番禺旅市師範學校亦搬埋出廣州，原址改成辦私立禺山中學。變成禺山中學後，雖然喺1936年成為廣州市内規模比較大嘅中學之一，但兩年後因為日軍侵華，廣州淪陷，學校被迫搬到香港同八桂中學合辦，期間一直用緊禺山八桂聯合中學個名，直到1946年日軍投降為止。日軍投降後，學校搬返去舊時嘅德政北路同中山四路嘅交界東北角繼續開辦。
1949年10月14號，學校同嗰時嘅嶺嶠、中德、八桂、開越呢四間中學合併而改名做廣州市八桂中學。4年後因受到私人機構轉為公辦機構嘅規定影響，學校改名做廣州市第15中學，持續咗13年時間。1969年初春受到文革破四舊影響，加上嗰時農講所搞擴建工程，令學校連同中山四路小學一齊，一夜消失到無影無蹤。

後續
學校停辦之後，一大堆嗰時讀緊書啲學生同教書啲先生集體搬到14中入面繼續上堂。而原址隨後演變成農講所嘅一部分，部份教學樓亦演變成民宅同幼稚園機構，而圖書館大樓變成廣州圖書館一部份直到2013年4月1號停用為止。從2015年3月1號開始，圖書館大樓改成辦少年兒童圖書館用途。
廣州市第18中學

廣州市第18中學係中國廣東廣州嘅全日制中學，大清同治甲戌年（1874年）成立，位置喺天河區東圃桃園中路276號（美林湖畔小區入面）。
佢從2005年開始，變成美林湖畔樓盤屬下嘅配套中學。

校服色
短袖
衫：　，有領有紐扣，領同袖口帶　　相間嘅邊，左右對稱。
褲：　，兩邊各有條　嘅極細綫。
長袖
衫：　　相間。領純　，袖口　帶兩條粗　綫，正反面都係上　下　，兩色分界綫成鈍角嘅V字樣，位置喺胸口下邊位。左右對稱。
褲：
秋裝：　，兩邊各有條　嘅極細綫。
冬裝：　，兩邊各有兩條相平行嘅　極細綫。
棉褸
相間。袖口同領都係　，正反面除咗心口位附近各有條　斜線組成鈍角嘅「V」字樣，其它部位都係　，但係正面嘅V字形嘅厚度相平均，反面嘅V字形嘅厚度係中間窄兩邊闊。兩袖喺近關節位有個　三角形，左右對稱。

史
大清同治甲戌年（1874年）：學校正式成立，初期嗌過禺東書院，喺嗰時屬比較細嘅書院仔。
1947年2月：學校擴大教學規模同教育轉型之後，改名做私立禺東初級中學。
1948年：搬入車陂郝家祠範圍內辦學。
1950年：學校改名做番禺縣立第三初級中學。
1953年8月1號：因中國大陸政府頒布咗唔畀有私人機構規定之後而改成公辦機構，學校亦改名做廣州市第18中學。
1998年：受到業主收返祠堂嘅影響，學校亦從車陂郝家祠撤出，搬到車陂涌邊嘅車陂東岸路永泰市大街入面繼續辦學。
2005年：學校向東南搬到美林湖畔小區入面繼續辦學。
2006年：升級做廣州市一級學校。
廣州市第13中學

廣州市第13中學係中國廣東廣州嘅完全中學，1902年開辦，有兩個校區，都喺越秀區入面。

校服色
學校嘅校服色：
短袖：　　
長袖：
喺2008年6月18號之前，呢間學校嘅短袖校服上面有劃著「SHI SAN ZHONG XUE」呢堆帶有紫藍色同中黃色組成咗條折線噉嘅英文響度，但係呢堆字喺2006年9月1號新出嘅校服就取消咗。而帶有「呢啲字」嘅校服喺2008年6月18號嘅中考考試結束咗之後先至消失嗮。

史
喺光緒廿七年（1901年）八月，嗰時清政府因為腐敗，成日俾人鬧到狗咁滯，佢唔想俾民眾玩殘佢，結果率先落令，話廢除科舉嚟搞學堂。就喺1902年，嗰時賀連田仁長、吳道鎔、舉人汪兆銓等紳士，就厝錢起咗間「中學為體、西學為用」、面向廣府各縣招生嘅新式學堂。而經費方面，就按俾廣府學宮明倫堂睺實咗嘅惠濟義倉，每年捐9600両白銀嚟起學校，結果佢哋總共捐咗19297両。就喺1902年先至辦咗間中學規制嘅教忠學堂，甚至連翰墨池（而家係蓮塘）南邊嘅明倫堂都隨時嚟借講堂都有。不過嗰時就喺同康有為辦嘅萬木草堂冇幾遠嗰度。喺光緒廿八年（1902年）二月，教忠喺貢院（而家係廣東省博物館）招考，一陣間就官紳畢集，總督陶模、巡撫德壽、學政（後嚟先至改咗嗌提學使）文治等開嘅「會同招考」，由學政話係甲定係乙嘅等級，嗰時啲人都好關注招考係點嘅。就喺嗰年七月先至正式開學。嗰時係廣東地區入面，比較早辦嘅其中一間學堂。

私立教忠學堂時期
喺光緒卅二年（1906年），由於廣東喺度猛咁搞辦學狂潮，但係由於間學校冇乜老師響度，經學政同意咗話改咗辦初級師範。嗰時學校就嗌成「教忠師範學堂」。佢以孝弟祠為校務處，喺翰圃笪空地度起講堂同宿舍。而學額就分成四個：
通額——惠濟義倉喺每年負責捐錢嚟招60位學生嚟唔使學費入學，全廣東省啲士子都可以考得。
公額——各縣明倫堂、冊金局等每每次嚟捐100銀両嚟霸2位學額，唔使學費入學，多咗嗰啲都係按返噉嚟做。
義額——凡係邊未士紳負責捐咗超過500両嘅，1個學校係永遠唔使錢就可以入得學。
附額——如估名額滿咗而冇俾呢間學堂錄咗嘅，每年交24両嚟做「附學」生。
喺嗰時，由於啱啱開始搞辦學狂潮。雖然話各個縣都未搞學堂，但係佢哋都好鍾意捐錢嚟幫佢哋。
喺1901～1904年，嗰時好多「教忠」參加咗科舉考試，結果出咗好多位舉人。嗰時係新舊交替時期嘅怪現象，喺另一面都反映「教忠」學生重係有好舊嘅學根底響度。直到宣統年間，學部規定咗「畢業考試複試法」，而各府縣學堂嘅畢業生都要由省嘅學使話再考過一次試先至得；但因為「教忠」喺提學使嗰度直轄，所以喺畢業考試嗰陣就必須要派人嚟監考先至唔使再考過次試。據仁長記載，喺1902～1911年出咗五期總共2000人嘅畢業生（師範生×1200；中學生×400；小學生×400）。嗰時「教忠」嘅師範畢業生，喺各縣學堂入面猛咁嚟續約都有。

推翻咗清政府之後
喺辛亥革命之後，丁仁長就走咗佬，畀咗汪兆銓嚟霸住個位。而學堂就變咗學校，雖然話間學校一直改咗嗌「廣東公立師範學校」嘅名，但係喺汪兆銓等人去咗廣東省民政廳長度話要改名，甚至重轉咗畀教育部都有，話學校一直係民眾負責出錢嚟辦嘅學校（有私立性質嘅嘢），結果俾教育部同意咗，就嗌返「教忠師範學校」。但「教忠」呢兩個字就冇受到影響，而學堂創辦人就諗住培養出嚟啲學生可以「忠君衛道」，不過「忠」字有好多隻解釋，所以「教忠」呢兩個字用咗50年咁耐。

民國時期
喺民國成立咗之後嘅頭10年（1912——1922），嗰時因為局勢唔穩定，學校又冇乜發展噉。直到1923年先至改咗辦初級中學；甚至喺1928年8月加咗辦高中師範科。1931年先至分開咗初高中男子部、女子部同埋附屬小學，而高中師範科就繼續辦落去。喺1932年12月，民國教育部就出咗《師範學校法》，話私人或團體唔畀辦師範學校，結果「教忠」呢兩個字俾人喺1933年改咗嗌「私立教忠中學」。喺1935年就辦咗初中同高中嘅完全中學，嗰時係「教忠」嘅全盛時期。喺初中同高中、附小都有成67個班，而學生有差唔多3000幾人。

拆城墻嚟起馬路
睇埋：文德路 (廣州)
不過學校影響得最大嘅事係1919年，嗰時廣州話要拆城墻嚟起馬路。嗰時市政公所話將府學東街整闊佢嚟起成馬路（而家嘅文德路），佢先將靠近府學東街嘅科室、宿舍、操場都拆嗮。好彩嘅係市政公所嚟做座辦、而話拆城墻嚟起馬路嘅曹汝英就喺教忠學堂入面做過數學老師，佢同汪兆銓校長傾咗好多次先至達成咗「賠償補起」嘅共識先例，結果就喺之前廣府學宮嘅貫道門（而家嘅學校西北邊）起課室同宿舍，重喺番山嘅右手邊起返操場。而之前喺名宦祠嘅附屬小學拆咗之後，都喺貫道門隔籬冇幾遠嘅深柳書室舊址度起返啲課室仔。而學校師生就喺之前嘅崇聖殿（而家中山圖書館嘅南邊）後面嗰度出入，搞到好唔方便，結果喺1926年先至喺文德路度起返個側門。

抗日戰爭嗰陣
喺抗日戰爭嗰陣，由於日本仔殺到廣州，嗰時學校猛咁一窩蜂噉搬嗮出去，但係「教忠」啲負責人就冇話到將間嘢搬走，而係話「城存與存城亡與亡」嘅豪言出嚟。但係最後都唔好彩，就喺廣州淪陷之前嗰幾日先至話停課，搞到喺呢幾十年嚟買嘅圖書同儀器等教都唔見嗮。喺廣州淪陷咗之後，金曾澄等喺澳門搞咗間分校，而有條件啲「教忠」學生都陸續去嗮澳門度複課，甚至重招收澳門當地嘅學生。結果時隔一年（1939年），中小學生就去到成千人喇。而校長就俾董事長金曾澄暫時坐住。直到1942年初，由於金曾澄返咗去中國內地嗰度做新嘅職位，而校董事會就嗌咗朱葆勤嚟繼任。而教務主任——沈芷芳都入咗去中國內地，就喺郁南縣連灘鎮又搞咗間分校嚟招收內地學生。嗰時學校有兩間分校響度。

抗日戰爭結束，中華人民共和國成立之前。
蘿蔔頭投咗降之後，校董會就即刻派人返去廣州度重新搞返間學校。由於有大半間校舍都俾人毀壞嗮，搞到圖書同儀器等校具都冇埋。就喺1946年春先至重新辦返間學校，而學校辦咗三年先至修復返間學校。

中華人民共和國成立咗之後
1949年10月：廣州解放咗之後，學校先至迎嚟咗新生。
1952年9月：同力行中學合併咗。
1953年7月：同萬川中學合併咗。
1953年10月，校董會同全體師生話一定要改返公立學校，由市政府接管，重正式改咗名嗌「廣州市第十三中學」。
1988年：俾廣東省教育廳話咗係全市唯一一間市屬普通中學。
1994年10月：廣州市人民政府，廣州市教育委員會正式批准咗呢間學校係第一批廣州市一級學校。
1997年：俾廣州市政府話咗係廣州市綠色學校。
1998年：俾廣東省政府話咗係廣東省綠色學校。
2001年：攞咗高中畢業班工作評估一等獎。
2004年：攞咗高中、初中畢業班工作評估呢兩個一等獎。
2006年：同廣州市第卅九中學合併咗。嗰年重攞埋「廣東省一級學校」嘅稱號。
2010年7月：同廣州市第廿五中學合併咗。
廣州市第19中學

廣州市南武中學喺1954～1968年嗌過廣州市第19中學。
廣州市第19中學Guangzhou No.19 Middle School位置西校區：南村路近五中斜對面東校區：金碧花園小區入面明細成立1968年停辦2003年校區海珠區級別初中全日制
廣州市第19中學係中國廣東廣州冇咗嘅公辦中學，1968年開辦，2003年同廣州市第5中學合併而消失，原先有兩個校區，分別喺海珠區南村路（同福東路入去150m到）同埋金碧花園小區入面。

史
間嘢喺1968年成立，初期係間完全中學，1981年取消高中部兼改辦成獨立嘅初中部。期間亦都試過做廣州市籃球傳統學校，曾經喺1996、1998年攞過廣州市中學生籃球比賽嘅初中組冠軍。不過好景唔長，由於海珠區教育部門要解決嗰時太多蔴雀學校嘅問題，宣佈喺2003年9月同五中合併，原先喺2001、2002年入讀19中啲學生搬到金碧花園校區入面繼續讀書直到2004、2005年嘅初中畢業為止。
雖然東校區隨住2002年入讀啲新生畢業之後轉咗畀五中用，但西校區喺2005年9月交咗畀廣州市實驗技工學校做技校用途直到2012年7月搬到從化神崗一帶而撤出，原先19中嘅用地畀返五中兼喺2013年8月拆咗。
康塔爾

康塔爾（法文：Cantal）係法國奧文尼-隆河-阿爾卑斯其中一個省，編號15，首府歐里亞克。
康士坦茲

康士坦茲（德文：Konstanz）係德國一個城市，喺巴登－烏騰堡，人口約莫8萬。
康塞普森大學籃球隊

康塞普森大學籃球隊（英文：C.D. Universidad de Concepción Basketball）係智利康塞普森嘅職業籃球球會，依家打緊智利國家籃球聯賽。
安娜尼特立哥

安娜尼特立哥（俄文：Анна Юрьевна Нетребко，1971年9月18號—）係俄羅斯歌劇女高音歌手，1993年出道。
安娜斯塔西亞島

安娜斯塔西亞島（Anastasia Island）係美國佛羅里達州靠住大西洋側跟嘅屏障島，原本係西班牙嘅屬土，直到1898年美西戰爭輸咗後被逼割讓畀美國。
安娜美雅絲

安娜美雅絲（Anna Meares，1983年9月21號—），係澳洲場地單車手，2002年開始參加賽事，2004年同2012年都攞過奧運金牌，2016年奧運後退役。
安娜花莉絲

安娜花莉絲（粵拼：on1 naa4 faa1 lei6 si1，英文：Anna Faris，1976年11月29號—）係個美國女歌手同演員。佢喺1999年出道，出名嘅作品有《搞乜鬼奪命雜作》系列、《迷失東京》、《戇男有2性》同《大鈍裁者》。
安娜巴甫洛娃

安娜巴甫洛娃（俄文：А́нна Па́влова，1881年2月12號—1931年1月23號）係俄羅斯帝國時期俄羅斯女芭蕾舞者。
安娜阿赫瑪托娃

安娜阿赫瑪托娃（Anna Akhmatova，1889年6月23號—1966年3月5號）係蘇聯女詩人，亦係20世紀俄羅斯代表性嘅詩人，1965年同1966年兩度獲提名諾貝爾文學獎，但當選唔到。
恩里克薩波亞

恩里克薩波亞（葡文：Henrique Saboia，1925年9月20號—2005年3月12號）係巴西嘅軍人，塞阿拉州索布拉爾人。佢喺1985～1990年間做過巴西海洋部長。
恩瓊貝區

恩瓊貝區係坦桑尼亞嘅一個區，喺國土南部，首府恩瓊貝。
恩芬天奴

基安尼·恩芬天奴（Gianni Infantino，1970年3月23號—）響瑞士出世，有瑞士同意大利兩個國籍，2016年開始做第9任國際足球協會（FIFA）主席。
恩里科卡魯索

恩里科卡魯索（意大利文：Enrico Caruso，1873年2月25號—1921年8月2號）係意大利王國男高音。
恩福聖經學院

恩福聖經學院（英文：Yan Fook Bible Institute）係中國基督教播道會恩福堂喺2001年成立嘅一間神學院，院址喺九龍長沙灣長沙灣道789號恩福中心16樓。

歷史
自從播道會恩福堂成立以嚟，會眾人數不斷增長。為咗裝備同建立教會領袖，恩福堂喺2001年成立恩福聖經學院。學院嘅辦學宗旨係裝備蒙召全職事奉嘅信徒去牧養教會同去到有需要嘅工場做宣教士，另一方面係培育平信徒領袖，畀有志喺教會服事嘅信徒獲得完整嘅聖經同系統神學裝備，分擔牧養同教導嘅工作。
恩納村

恩納村（日文：恩納村／おんなそん Onna son */?，琉球文：恩納／ウンナ Unna）係日本沖繩縣國頭郡嘅一個村。
恩里克培尼亞涅托

恩里克培尼亞涅托 （西班牙文：Enrique Peña Nieto，1966年7月20號—) 係墨西哥政治人，2012年至2018年出任墨西哥總統。
維基同享有多媒體嘅嘢：Enrique Peña Nieto
年青人體育會

年青人體育會（英文：BSC Young Boys）係瑞士伯恩一間職業足球球會，喺1898年成立，依家踢緊瑞士超級足球聯賽。
幸山奈央

幸山奈央 ，係日本嘅一個配音員。

配音作品一覽
呢個表唔完整，歡迎加料。
年金

年金係儲蓄保險嘅一種，先分期或者一筆過去供一筆錢，之後就會定期派回報，有啲年金嘅回報可以派到死為止，就叫「終身年金」。年金好多時都係用嚟做退休金。
年頭

年頭，一年開頭，上接年尾。通常指正月。公曆就指一月。
年齡

年齡，又叫年紀、庚，係人同各種生物生存咗幾耐時間，會用歲做單位。
年齡通常用實齡計法，出世頭一年係0歲，過咗第一個生日就1歲，如此類推。另外中國傳統上會用虛齡。
張敏

張敏（Sharla Cheung，1968年2月7號—），係香港電影女演員，上海出世，細個嗰陣同屋企人移民嚟香港；1986年喺香港出道，代表作有《賭聖》、《逃學威龍》。

政治
2019年8月18號，張敏上載五星紅旗圖片同熱愛中共嘅言論上新浪微博，成為護旗手。

健康
有傳媒影到張敏出街買好多煙仔，話佢有好大煙癮；同時讚中年嘅佢依然樣靚身材正，望落後生。
張敬煒

張敬煒，MH（CHEUNG King Wai，1985年9月3號—），花名格仔煒，香港單車運動員。佢細佬張敬樂一樣係香港單車代表團成員。
2006年多哈亞運，張敬煒喺40公里場地記分賽勝出攞到金牌，得到香港政府頒發榮譽勳章；2010年，又再代表中國香港參加廣州亞運，伙拍張敬樂、蔡其皓、楊英瀚、郭灝霆同高肇蔚，參加男子團體追逐賽得銀牌。
張敬煒曾經讀過嶺南鍾榮光博士紀念中學。
張敬仁

張敬仁（Kendy Cheung，1987年1月12號—），係香港女演員。佢係2013年全美華埠小姐第三公主，同年參選香港小姐入圍決賽，落選後決定唔入無綫電視。佢有拍過電影，亦拍過ViuTV劇集《賤民20》、《詭探前傳》、《反起跑線聯盟》等等。

演出作品
呢個表唔完整，歡迎加料。
張敬樂

張敬樂，MH（英文：Cheung King Lok，1991年2月8號—）係香港男單車手，2009年開始參加國際賽。佢同拍檔梁峻榮喺2018年亞洲運動會代表香港喺男子麥迪遜賽攞到金牌。
寶琳休憩處

寶琳休憩處，香港公園之一，遊樂場之一，喺將軍澳寶琳北路，寶林邨對面，英文叫Po Lam Sitting-Out Area。行政上歸西貢區。設施有休憩處、狗公園、寵物公園。以及休憩處、寵物公園。公園全日開放。
嗰處就近寶林消防局。
寶琳路

寶琳路係香港新界將軍澳北面一條主要嘅路，分為寶琳路、寶琳北路同埋寶琳南路，分別駁住九龍嘅秀茂坪去到茅湖仔，同埋茅湖仔去到調景嶺。條路經過嘅寶琳區、寶林邨、寶達邨同寶琳站個名都係間接或者直接咁因為呢條路而改。

史
寶琳路係喺1955年開始起，由調景嶺同茅湖仔一帶連接去馬游塘安達臣道，方便靈實肺病療養院運載病人同物資往返調景嶺。「寶琳」係靈實肺病療養院惠施霖牧師太太個名。之後，香港政府開始發展將軍澳，加上因為政府要發展調景嶺，所以將原本條寶琳路改做雙線雙程嘅行車路，由馬游塘整長去秀茂坪，而茅湖仔去調景嶺嘅路段就改名做寶琳南路，方便喺茅湖仔以北起一條寶琳北路延伸去將軍澳新市鎮，工程最後嚮1987年完成。

交通
自從去彩虹嘅九龍巴士90線嚮1996年取消之後，而家就無途經寶琳南路嘅公共交通，但係就可以搭經過靈寶醫院或翠林邨嘅巴士或者小巴，喺寶琳路路口嘅分站（近康盛花園）落車去到。
交通路線列表
巴士
九龍新界巴士
13D
寶達
↔
維港灣
寶珮如

寶珮如（Baby Bo，原名陳珮如，1964年12月9號—），係前亞洲電視女藝員，由參加亞洲電視「第三屆未來偶像爭霸戰」而入娛樂圈，用歌手身份入行，出過幾張唱碟，同拍攝幾套電視劇，之後入電影圈，亦出過自傳。但1999年佢遇到車禍，令佢毀容。2011年3月13號，佢同識咗只係2個月，做緊廉政公署嘅鄧秋雄閃電結婚，2012年2月26號正式受洗做基督徒。
寶瓶座

寶瓶座（Aquarius），又叫水瓶座，係家下八十八西洋星座之一。佢響天球赤道一帶，佔天球面積980平方度。地球北半球來講，寶瓶座係秋天嘅星座，即係秋夜會見到。肉眼可以睇到嘅星，約莫90粒到。有一到四等星15粒，即係有3等星2粒、4等星13粒。

歷史
寶瓶座係古希臘托勒密所編嘅托勒密48星座之一。
寶珠潭燒烤場

寶珠潭燒烤場（英文：Po Chu Tam BBQ Area）係香港一燒烤場，喺大嶼山大澳吉慶後街近寶珠潭，行政上歸離島區。
寶琳站

寶琳站（粵拼：bou2 lam4 zaam6；英文：Po Lam Station）係港鐵將軍澳綫嘅總站，喺新界西貢區將軍澳寶琳貿業路地面。車站設有一個側式月台，並設有月台幕門。
寶琳站係一個地面車站，月台層裝咗冷氣，月台採用側式月台開放式設計，並設有月台幕門，而售票大堂層同出口都喺地面月台嘅同一層，喺將軍澳區鐵路車站中，係較少見嘅設計。兩鐵合併前寶琳站係三個可以直接由月台走出車站嘅地面車站之一，另外兩個係荃灣站同埋欣澳站。
寶琳站雖然好近寶林邨，但佢嘅「琳」字同「林」字不同，但係根據寶琳路嘅歷史，前地鐵公司因此將車站名稱改返做「寶琳」嘅正寫，而唔用「寶林」嘅官方標準。因此唔少市民誤將「寶琳」同埋「寶林」混淆，實際上係有分別。
喺貿業路附近嘅街道可以睇到列車入站嘅情況，而本站駛去坑口站大概一公里嘅地面路段用石塊圍封，據講係避免列車噪音影響隔離景林邨嘅居民，同埋避免列車喺接近民居嘅開放路段減速。由於路綫喺坑口站以北穿過寶順路後，地面再冇渉及行車道路，所以路綫喺寶順路以北伸延到地面，再經密封路段到達寶琳站。

車站月台
同其他港鐵站唔同，車站大堂、出入閘機同月台都係喺同一層。由於呢個站得一個月台，列車只能夠喺同一個方向到達同離開，因此列車只會停留一段短時間，以免阻住下班列車入站；正因為呢個設計，列車不時會為咗保持安全距離而喺未到站時減速，甚至停低，直至前面列車離開。另外，喺本站1號月台後面，設有一條唔對外開放嘅路軌畀列車停泊，但列車唔能夠由該路軌駛入1號月台上客；同樣，列車進入1號月台後，唔能夠駛入嗰段路軌。
由於鐵路路軌需要由地面（寶琳站）慢慢下降至地底（坑口站），地鐵公司喺寶琳站南面，一路沿住景林邨旁邊起咗一個綠化公園，一方面覆蓋路軌，另一方面可以為區內提供綠化空間。

車站出口
寶琳站主要出入口設喺貿業路，有五條行人天橋連接港鐵站同埋公共運輸交匯處，可以直接由港鐵站去到新都城同叠翠軒入口。其他橫過寶豐路嘅天橋同埋行人路可以去到寶琳邨及英明苑。
A1 - 新都城商場三期
新都城商場三期、都會豪庭、茵怡花園
A2 - 新都城商場二期
新都城商場二期、將軍澳戲院、新都城二期、成杏芳紀念小學、將軍澳官立中學、將軍澳賽馬會診所、欣明苑、魷魚灣村、英明苑
B1 - 公共運輸交匯處
浩明苑、新都城二期、新都城商場二期、聖公會安老服務、施洗聖約翰堂、公共運輸交匯處
B2 - 新都城商場一期
新都城商場一期、新都城一期、馬陳端喜紀念中學
B3 - 景林邨
景林邨、張沛松紀念中學、鄭裕彤中學、寶康公園、叠翠軒、將軍澳公共圖書館、將軍澳體育館、將軍澳泳池
C - 貿業路
貿業路、富麗花園、靚次伯紀念中學、呂潤財紀念中學、保良局羅氏基金中學、寶林邨、寶翠公園、旭輝臺、怡心園、聖公會將軍澳基德小學、職業訓練局邱子文高中學校、慧安園

利用狀況
由於寶琳站近多個大型屋苑或屋邨，因此人流眾多；而喺星期六、日及公共假期，因有唔少來自東區、觀塘區同埋將軍澳嘅乘客去新都城買嘢，人流比平日繁忙。
另外，每當返工放工繁忙時間之後，部份將軍澳綫列車清客後，會暫停服務，返去將軍澳車廠。呢個時候，月台會喺列車到站前發出廣播，令等車嘅乘客知道架列車喺呢個站落完客會返廠，唔會載客。

將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）往北角方向，列車以四班做一組，每隔2分30秒一班，頭三班列車將由呢個站開出，第四班就由康城站開出。因此，再下一組由呢個站開出嘅列車，將會同上一組開出嘅列車相隔5分鐘，每個鐘由呢個站開出嘅列車減少4班，等車嘅時間亦會長咗。而非繁忙時間列車班次維持不變。
拉普拉斯變換

拉普拉斯變換（簡稱拉氏變換），又叫拉普拉斯轉換（簡稱拉氏轉換），係應用數學入面一種積分變換，符號係 ，由法國數學家拉普拉斯研究出。呢種變換有用之處係佢可以將一啲微分方程變成一啲相對簡單嘅代數方程，搵到代數方程嘅解之後就可以用拉普拉斯逆變換（）得到微分方程嘅解。如果除咗條微分方程之外，仲有一啲預設條件（例如搵緊嘅函數喺零點嘅值），可以搵到唯一解。

定義
假設有一個  （通常指時間）嘅函數 ，佢嘅拉普拉斯變換  定義做：
喺呢度 。

雙邊拉普拉斯變換
積分上下界限可以推至無窮，構成無窮積分。噉樣就寫成雙邊拉普拉斯變換：
隻積分收斂若且唯若以下兩隻積分
都存在。

戥傅利耶變換嘅關係
拉普拉斯變換嘅變數係，所以經典嘅連續傅利耶變換可以睇作係雙邊拉普拉斯變換喺、即 抑係話 嗰陣嘅特例。
喺複平面上，連續傅利耶變換對應拉普拉斯變換嘅虛軸。
反過嚟睇，拉普拉斯變換可以睇作係傅利耶變換帶指數加權嘅拓展情況。呢個指數加權會作用到個變換嘅收斂域上，令到一啲喺傅利耶變換當中唔收斂嘅結果可以收斂返。

性質
以下係拉普拉斯變換啲性質：
初值定理：
，要求  係真分式，即分子最高次細過分母最高次，一唔係就使多項式除法分解唨佢。
終值定理：
，要求  啲所有極點都喺左半複平面抑或原點爲單極點。

實際例子
解微分方程 ，其中  係  嘅一個連續函數，，
搵到進行咗拉普拉斯變換嘅函數 ，就要嘗試將佢變番做原本嘅函數 。但係，因為拉普拉斯變換表冇一個呢種樣嘅函數，所以首先要將佢拆開做兩個分數，當佢哋係  同埋 。
將  塞入  式：
依家睇番個表做拉普拉斯逆變換：
計完之後再檢查下，搞掂。
拉曼

拉曼（C. V. Raman，1888年11月7號—1970年11月21號），係印度物理學家，研究光散射，研究出拉曼散射，1930年攞諾貝爾物理學獎。
拉普拉斯

拉普拉斯（Pierre-Simon Laplace，1749年3月23號—1827年3月5號）係法國天文學家同數學家，研究天體力學同統計學，有好多數學術語都用咗佢個名，譬如拉普拉斯方程、拉普拉斯算子、拉普拉斯變換。

研究成果
拉普拉斯係一位法國學者同多面手，佢嘅工作對工程學、數學、統計學、物理學、天文學同哲學嘅發展都有重要影響。佢喺佢嗰五卷《天體力學》（英文：Celestial Mechanics）度總結同擴展咗前人嘅工作，將古典力學嘅幾何研究轉化為基於微積分嘅研究，從而開拓咗更廣泛嘅問題範圍。喺統計學方面，拉普拉斯主要發展咗貝葉斯機率嘅解釋。
拉普拉斯亦提出咗拉普拉斯方程式，同埋係數學物理學中嘅拉普拉斯變換嘅先驅者，呢個變換喺好多數學物理學嘅分支中都有應用，而且都以佢嘅名字命名。佢亦重新陳述同發展咗有關太陽系起源嘅星雲假說，同埋係首批提出類似黑洞嘅概念嘅科學家之一，史提芬·霍金就話過「拉普拉斯基本上預測咗黑洞嘅存在」。
拉普拉斯被視為史上最偉大嘅科學家之一，有時被稱為「法國牛頓」，佢嘅自然數學才能被認為幾乎超越哂當時嘅科學家。1785年拿破崙喺巴黎嘅軍事學院畢業時，佢就係考官。拉普拉斯喺1806年成為帝國伯爵，1817年喺波旁王朝復辟之後佢成為侯爵。

著作
《曲線的極大和極小研究》（法文：Recherches sur le maxima et minima des lignes courbes）：拉普拉斯廿一歲嘅數學論文。
《宇宙體系論》（法文：Exposition du systeme du Monde）：1796年，拉普拉斯提出咗關於天體起源嘅星雲假說。
《天體力學》（法文：Traité de mécanique céleste：1798年－1825年，拉普拉斯提出咗完整嘅天體攝動理念。
《概率分析理論》（法文：Théorie analytique des probabilités：1812年，拉普拉斯嘅數學專著，開創咗分析概率論。
拉普拉斯矩陣

拉普拉斯矩陣（英文：Laplacian matrix），簡稱拉氏矩陣，係圖論裏便嘅一種矩陣、描述圖啲綟戥啲檠之間拏褦嘅，由次數矩陣（對角陣）減去鄰接矩陣（對角線始終係零）得到。拉氏矩陣仲着攞嚟計生成樹嘅數量同埋估計正則圖嘅擴展性。拉氏矩陣係拉普拉斯算符嘅離散版本。
拉普拉斯矩陣同埋矩陣啲細特徵值嘅特徵向量有用喺譜聚類（聚類分析嘅一種方法）入便。

定義
一幅圖個拉氏矩陣、幅有綟集同埋檠集嘅，係一個矩陣。拉氏矩陣定義係 ，其中係圖嘅次數矩陣，係圖嘅鄰接矩陣。綟同個拉氏矩陣相應就有：
其中，圖啲檠可以加有權重，係噉鄰接矩陣嘅元素就嘸一定係1，即係；相對應拉氏矩陣嘅啲值就係。
特別嚟講，拉普拉斯矩陣係一幅有單位矩陣嘅 -正則圖：

戥關聯矩陣嘅拏褦
拉氏矩陣亦都可以由關聯矩陣計得出。令係一隻關聯矩陣，係噉拉氏矩陣有下式畀得出：

特徵值同埋特徵向量
拉氏矩陣啲特徵值同埋特徵向量可以簡單噉攞下低條式表示：
一般攞表示拉氏矩陣啲特徵值（有時下標從1開始計）。特別嘅，第二細嘅個特徵值叫做Fiedler值，代表幅圖嘅代數連通度。個值愈大代表幅圖啲綟互相之間褦得愈多；反之啲拏褦愈少。

特性
係對稱嘅。
係正半定嘅，特別係對所有啲 都有。
係一個M矩陣。
列累加、行累加係出零。特別係有特徵向量。
特徵值嘅重複次數係圖啲連通元件嘅數量；對於一幅連通嘅圖（成幅圖即係一隻連通元件），有且唯有。